PMIndiaData/PMIndiaSum huggingface dataset:
শান্তি ওইনা শুন্দ্রং শীজিন্ননবা ওমান  অমসুং ভারতকী মরক্তা তৌনবা য়ানা ৱারোলদা কেন্দ্রগী মন্ত্রী মন্দলনা য়াখ্রে

শান্তি ওইনা শুন্দ্রং শীজিন্ননবা ভারতকী মহুৎশিন্দুনা ইন্দিয়ন স্পেস রিসর্স ওর্গনাইজেসন (ইসরো) অমসুং ওমানগী মহুৎশিন্দুনা ত্রান্সপোর্ত অমসুং কম্যুনিকেসন মন্ত্রলয়না মুস্কাদতা ২০১৮গী ফেব্রুৱারীদা মেমোরেন্দম ওফ অন্দরস্তেন্দিং (এম ও য়ু) অমা খুৎয়েক পীনখিবা অদু প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা অয়াবা পীখ্রে। অকুপ্পা ৱারোলশিং : • এম ও য়ু অসিনা শুন্দ্রং সাইন্স, তেক্নোলোজী অমসুং পৃথিবীগী রিমোৎ সেন্সিংদা শীজিন্নবা, সেতলাইৎতা য়ুম্ফম ওইবা নেভিকেসন, গর্হ পুথোকপা, শুন্দ্রং ক্রাফ শীজিন্নবা অমসুং শুন্দ্রং তেক্নোলোজী শীজিন্নবদা মতেং পীনগনি। • অকক্নবা মতমগী মনুংদা থবক ওইনা পাংথোক্নবা অমসুং এম ও য়ু অসি পাংথোক্নবা উপায় থিনবা ইসরো অমসুং ত্রান্সপোর্ত অমসুং কম্যুনিকেসন মন্ত্রলয়গী মেম্বরশিং য়াওবা জোইন্ত ৱার্কিং গ্রূ্প অমা এম ও য়ু অসিগী মখাদা শেমগনি। • পৃথিবীগী রিমোৎ সেন্সিং, সেতলাইৎতা য়ুমফম ওইবা নেভিকেসন, শুন্দ্রং সাইন্স অমসুং শুন্দ্রং থিজিনবদা অনৌবা রিসর্স পায়খৎপদা এম ও য়ু অসিনা মতেং পাংগনি। থবক ওইনা পায়খৎনবা লাল্লোং অমসুং পান্দমশিং : খুৎয়েক পীনখ্রবা এম ও য়ু অসিনা জোইন্ত ৱার্কিং গ্রূ্প অমা লিংখৎতুনা অপীবা মতমগী মনুংদা থবক ওইনা পায়খৎনবা থৌরাং অমসুং এম ও য়ুগী ৱারোলশিং পায়খৎনবা খন্নগনি। কান্নবশিং : মীওইবা খুন্নাইগী য়াইফনবা শুন্দ্রং তেক্নোলোজীশিং শীজিন্ননবা পুন্না থবক তৌমিন্ননবা এম ও য়ু অসিনা লমজিংগনি। মসিনা লৈবাক অমগী কাংলুপ খুদিংমক অমসুং লমদম খুদিংমক কান্নবা ফংগনি। ইথিল : • এম ও য়ু অসিগী মখাদা ওমানগা মতেং পীনদুনা শুন্দ্রং তেক্নোলোজীশিংনা মীওইবা খুন্নাইগী য়াইফনবা পুন্না থবক পায়খৎমিন্নগনি। নুংগী ৱারোল : • সুলতানগী লৈবাক ওমান্না মসিগী শুন্দ্রং প্রোগ্রাম শেমগৎনবা ইসরোগী মতেং পাম্লি। ওমানগী কম্যুনিকেসন বিভাগকী মীওই মরিনা শাবা মীহুৎ কাংবু অমা ২০১১গী মার্চতা ইসরোদা লাকখি অমসুং ইসরোগী ওফিসিয়েলশিংগা উনখি অমসুং ইসরোগী তেক্নিকেলগী পোৎলমশিং য়েংখি। ২০১৬গী মেদা ওমান্দা লৈবা ভারতকী এম্বেসেদরদা ওমান্না ইসরোগা লোয়ননা শুন্দ্রংগী লমদা মতেং পীননবা খঙহল্লকখি। • শান্তি ওইনা শুন্দ্রং শীজিন্ননবা নাকল অনিমক্না এম ও য়ু অসি য়ারে অমসুং ভারতকী মহুৎ শিন্দুনা ইন্দিয়ন স্পেস রিসর্স ওর্গনাইজেসন (ইসরো) অমসুং ওমানগী মহুৎ শিন্দুনা ত্রান্সপোর্ত অমসুং কম্যুনিকেসন মন্ত্রলয়না মুস্কাদতা ২০১৮গী ফেব্রুৱারীদা মেমোরেন্দম ওফ অন্দরস্তেন্দিং (এম ও য়ু) অমা খুৎয়েক পীনখি।
মন্ত্রী-মন্দলনা আত্মনির্ভর ভারত রোজগার য়োজনা (এ.বি.আর.ৱাই.)গী মখাদা রেজিস্ত্রেসন তৌবগী অরোইবা তাং জুন ৩০, ২০২১দগী মার্চ ৩১, ২০২২ ফাওবা শাংদোকপদা অয়াবা পীখ্রে

প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী মন্ত্রী-মন্দল মীফমনা আত্মনির্ভর ভারত রোজগার (এ.বি.আর.ৱাই.)গী মখাদা পীরিবা কান্নবা অসি লৌনবা বেনিফিসরীশিংনা রেজিস্ত্রেসন তৌবগী অরোইবা তাং অসি থা মপান অমগা হায়বদি জুন ৩০, ২০২১দগী মার্চ ৩১, ২০২২ ফাওবা শাংদোকপদা অয়াবা পীখ্রে। শাংদোকপা অসিনা মরম ওইরগা ফোর্মেল সেক্তরদা মমাংদা লাখ ৫৮.৫ প্রোজেক্সন তৌরম্বা অদুগা য়েংনবদা থবক লাখ ৭১.৮ পীরবা য়াই হায়না পান্নরি। ১৮.০৬.২০২১ ফাওবদা এ.বি.আর.ৱাই.গী মখাদা ইস্তব্লিশমেন্ত ৭৯,৫৭৭গী খুত্থাংদা বেনিফিসরী লাখ ২১.৪২দা লুপা করোর ৯০২গী শেনফমগী কান্নবা ফংহনখ্রে। ৩১.০৩.২০২২ ফাওবা রেজিস্ত্রেসন তৌবগী মতম শাংদোক্নবা প্রপোজ তৌরকখিবগী চাদিং য়াওরগা স্কিম অসিগী চাউরাকপা চাদিং অসি লুপা করোর ২২,০৯৮ ওইরগনি। স্কিম অসি ইম্প্লোয়ী প্রোবিদেন্ত ফন্দ ওর্গনাইজেসন (ই.পি.এফ.ও.)গী খুত্থাংদা তোঙান তোঙানবা সেক্তরশিং/ইন্দস্ত্রীশিংগী ইম্প্লোয়রশিংগী শেলগী পোৎলুম হন্থহন্নবা অমসুং মখোয়না অহেনবা শিন্মীশিং নেকপদা থৌগৎনবা ইমপ্লিমেন্ত তৌরি। এ.বি.আর.ৱাই.গী মখাদা করিগুম্বা ইস্তাব্লিশমেন্তনা অনৌবা ইম্প্লোয়ীশিং লৌরবা নত্ত্রগা ০১.০৩.২০২০দগী ৩০.০৯.২০২০গী মরক্তা মখোয়গী থবক অদু তৎখিবা তারবদি ই.পি.এফ.ও.গা লোইননা রেজিস্তর তৌখ্রবা ইস্তাব্লিশমেন্তশিং অমসুং লুপা ১৫,০০০/-দগী তানা থাগী খুৎশুমল লৌথোক্লিবা মখোয়গী অনৌবা ইম্প্লোয়ীশিং অদুনা কান্নবা ফংলি। এ.বি.আর.ৱাই.গী মখাদা, ই.পি.এফ.ও.কী রেজিস্তর তৌরবা ইস্তাব্লিশমেন্তশিংগী মখা পোন্না ইম্প্লোয়ী অমসুং ইম্প্লোয়র অনিমক্কী শিয়র (খুৎশুমনগী ২৪%) নৎত্রগা ইম্প্লোয়ী খক্তগী শিয়র (খুৎশুমনগী ১২%)গী চহি অনিগী মতম ফাওবা ভারত সরকারনা ক্রেদিৎ তৌখ্রে। স্কিম অসিগী অকুপ্পা গাইদলাইন লেবর অমসুং ইম্প্লোইমেন্ত অমসুং ই.পি.এফ.ও. মন্ত্রালয়গী ৱেবসাইত্তা য়েংবা য়াগনি। এ.বি.আর.ৱাই. অসি আত্মনির্বর ভারত ৩.০ পেকেজগী মখাদা শেন্মীৎলোন ফগৎনবা অমসুং কোবিদতগী ফগৎলক্লবা তাঙ্কক মনুংদা ফোর্মেল সেক্তরদা থবক পীবা হেনগৎহন্নবা খোঙথাং অমা ওইনা লাউথোকখি। মসিগী স্কিম অসিনা লৈবাক অসিগী শেন্মীৎলোন্দা কোবিদ-১৯ লাইচৎনা পীবা চৈথেং হন্থহনগনি অমসুং খুশুমল নেম্বা শিন্মীশিংনা থেংনরিবা অৱাবা কোকহনগনি, ইম্প্লোয়রশিংদা ললোল-ইতিক্কী থবক থৌরমশিং অমুক হৌনবা অমসুং চাওথোক্নবা ইন্সেন্তিব পীগনি।
য়ুপিগী মুখ্যমন্ত্রীনা পিএমএনআরএফতা লুপা কোতী ৫ মতেং পাংখ্রে

ঙসি ন্যু দিল্লিদা উত্তর প্রদেশকী মুখ্যমন্ত্রী শ্রী যোগী অদিত্যনাথনা প্রধানমন্ত্রী শ্রী নরেন্দ্র মোদীগা উন্নখ্রে । লক্ষদীপ অমসুং অতোপ্পা রাজ্যশিংদা সাইক্লোন্না শোকহল্লবা মীয়ামশিং অদুগীদমক মহাক্না চীফ মিনিস্তর দিস্ত্রেস রিলিফ ফন্দ (সিএমদিআরএফ) দগী প্রাইম মিনিস্তর নেস্নেল রিলিফ ফন্দ (পিএমএনআরএফ) গীদমক প্রধানমন্ত্রীদা লুপা কোতী মঙাগী ওইবা চ্যেক অমা খুৎশিন্নখি ।
পি.এম.না গোল্ফর অদিতি অশোকপু মহাক্কী হৈশিংবা অমদি ফিরেপ উৎখিবগীদমক থাগৎখ্রে

প্রধান মন্ত্রী শ্রী নরেন্দ্র মোদীনা গোল্ফর অদিতি অশোকপু ওলিম্পক্তা মহাক্না পীখিবা মশক নাইরবা পর্ফোর্মেন্সতা মহাক্কী হৈশিংবা অমদি অচেৎপা খোঙফম উৎখিবগীদমক থাগৎখ্রে‍। ত্বীত অমদা প্রধান মন্ত্রীনা হায়খিবদা: “নীংথিনা শান্নখ্রে @aditigolf! অদোম্না #Tokyo2020 তা নীংথিনা হৈশিংবা অমদি অচেৎপা খোঙফম উৎখি‍। মেদল অমা খজিক্তংদা নান্থোকখ্রে অদুবু অদোম্না ভারত মচা অতৈদগী হেন্না খুমাঙ চাউশিন্দুনা পরিং অমা য়াৎলম্লে‍। অদোমগী তুংগী হোৎনজবশিংদা খ্বাইদগী ফবতা ওইরবসনু”
প্রধান মন্ত্রীগী স্তোকহোম খোংচৎতা খুৎয়েক পীনখিবা অমসুং খুৎশিন্নখিবা য়ানা চেরোলশিং অমসুং য়ানা ৱারোলশিং (এপ্রিল ১৬-১৭, ২০১৮)

ভারত অমসুং স্বীদেনগী মরক্তা তৌনখিবা য়ানা চেরোলশিং/য়ানা ৱারোলশিং • ভারতকী সাইন্স অমসুং তেক্নোলোজী মন্ত্রালয় অমদি ইন্তর্প্রাইজ অমসুং ইনোবেসনগী মন্ত্রালয়গী মরক্তা সস্তেনেবল ওইবা ফ্যুচর অমগীদমক ইন্দিয়া-স্বীদেন ইনোবেসন পার্তনরশিপতা জোইন্ত দিক্লারেসন। ভারত অমসুং দেনমার্ক্কী মরক্তা তৌনবা য়ানা চেরোলশিং/য়ানা ৱারোলশিং • ভারতকী হাউজিং অমসুং অর্বান এফিয়র্স মন্ত্রালয় অমদি দেনমার্ক্কী ইন্দস্ত্রী, বিজিনেস অমসুং ফাইনান্সিয়েল এফিয়ার্স মন্ত্রালয়গী মরক্তা সস্তেনেবল অমসুং স্মার্ত অর্বান দিবেলপমেন্তকী লমদা তেংবাং পীননবা য়ানা চেরোল। ভারতকী এগ্রীকলচর & ফার্মর্স ৱেলফেয়র মন্ত্রালয়, এনিমেল হজবেন্দরী, দাইরিয়িং & ফিসরিজ দিপার্তমেন্ত অমসুং দেনমার্ক্কী দেনিস ভেতেনরী & ফুদ এদমিনিস্ত্রেসন, এনভাইরনমেন্ত অমসুং চিঞ্জাক মন্ত্রালয়গী মরক্তা এনিমেল হজবেন্দরী অমসুং দাইরিয়িংগী লমদা তেংবাং পীননবা য়ানা চেরোল। • ভারতকী ফুদ সেফতী এন্দ স্তেন্দর্দস ওথোরিতী অমসুং দেনিস ভেতেনরী & ফুদ এদমিনিস্ত্রেসনগী মরক্তা ফুদ সেফতী কোওপরেসন্দা য়ানা চেরোল • ইন্দিয়ান কাউন্সিল ওফ এগ্রীকলচরেল রিসর্স অমসুং য়ুনিবর্সিতী ওফ কোপেনহেগন, ফেকল্তী ওফ সাইন্স, দেনমার্ক্কী মরক্তা এগ্রীকলচরেল রিসর্স অমসুং এজুকেসন্দা তেংবাং পীননবা য়ানা চেরোল ভারত অমসুং আইসলেন্দগী মরক্তা তৌনবা য়ানা চেরোলশিং/য়ানা ৱারোলশিং ইন্দিয়ন কাউন্সিল ফোর কলচরেল রিলেসন্স অমসুং আইসলেন্দগী য়ুনিবর্সিতিগী মরক্তা হিন্দী লোনগীদমক আই সি সি আর চেয়র লিংখৎনবা য়ানা চেরোল।
পি.এম.না জনুৱারী ২২দা বরানাসিদা কোবিদ বেক্সিনেসন দ্রাইভকী বেনিফিসরীশিং অমসুং বেক্সিনেতরশিংগা ৱারী শাগনি

প্রধান মন্ত্রী শ্রী নরেন্দ্র মোদীনা জনুৱারী ২২দা ভিদিও কনফরেন্সিংগী থোংদা নুমিৎ য়ুংবা পুং ১:১৫ তাবা মতমদা বরানাসিদা কোবিদ বেক্সিনেসন দ্রাইভকী বেনিফিসরীশিং অমসুং বেক্সিনেতরশিংগা ৱারী শাগনি। শরুক য়ারিবশিংনা ৱারী ৱাতাই শাবা অদুদা মখোয়না বেক্সিনেসনগী মতাংদা অহানবা ওইনা থেংনরকপা অৱা-নুংঙাইগী মতাংদা পাউদমগনি। ৱারী-ৱাতাই শাবা অসিগী মতুংদা মখা তারকপা ওইনা প্রধান মন্ত্রীনা মালেমগী ওইনা খ্বাইদগী চাউবা বেক্সিনেসন দ্রাইভ অসি মাই পাক্না অপনবা লৈতনা পাঙথোক্নবা সাইন্তিস্তশিং, রাজনিতীগী লুচিংবশিং, ওফিসিএলশিং অমসুং অতোপ্পা স্তেকহোল্দরশিংগা লোইননা দাইলোগশিং অমসুং খন্ন-নৈনবা পাঙথোক্কনি।
প্রধান মন্ত্রী অমসুং নেপালগী প্রধান মন্ত্রীগী মরক্তা তেলিফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা নেপালগী প্রধান মন্ত্রী হিজ এক্সিলেন্সী শ্রী কে.পি. শর্ম ওলীগা ঙসি তেলিফোন্দা ৱারী শানখ্রে। লুচিংবা অনিনা হৌজিক চত্থরিবা কোবিদ ক্রাইসিস অমসুং লৈবাক অনিমক্কী অমদি রিজন অসিগী নাগরিকশিংগী হকশেল অমসুং সেফতীদা মসিনা থোকহল্লিবা শিংনবশিংদা মিৎয়েং শেয়র তৌনখি। মখোয়না লাইচৎ অসি থেংননবা মখোয়-মখোয়গী মরী লৈনবা লৈবাকশিংদা লৌখৎলিবা খোংথাংশিংদা খন্ন-নৈনখি। প্রধান মন্ত্রী মোদীনা প্রধান মন্ত্রী ওলীগী লুচিং মখাদা নেপাল সরকারনা লৌখৎলিবা রেস্পোন্স অমসুং মেনেজমেন্ত অমদি শিংনবা অসি থেংনবদা নেপালগী প্রজাশিংগী অচেৎপা ৱরেপ্পু থাগৎপা ফোংদোকখি। প্রধান মন্ত্রী ওলীনা সার্ক লৈবাকশিংগী মরক্তা লাইচৎ থেংননবা পুন্না চৎমিন্ননবা প্রধান মন্ত্রীগী অনৌবা খোংথাংগীদমক মহাক্কী থাগৎ ৱাহৈ অমুক হন্না ফোংদোকখি। মহাক্না ভারতনা নেপালদা পীরিবা নাকল অনিগী ওইবা তেংবাংগীদমকসু থাগৎপা ফোংদোকখি। প্রধান মন্ত্রী শ্রী মোদীনা মালেমগী লাইচৎ অসি থেংনবদা নেপালনা হোৎনরিবশিংগীদমক পাংবা য়াবা তেংবাং পুম্নমক পাংনবা ভারতকী ৱাফম অদু অমুক হন্না ফোংদোকখি। লুচিংবা অনিমক্না তঙাই ফদবা পোৎলমশিংগী ক্রোস-বোর্দর সপ্লাইশিং লাইথোকহনবা য়াওনা কোবিদ-১৯গী ফিভমনা ওইহল্লক্লিবা ইশু পুম্নমক্তা মখোয়-মখোয়গী এক্সপর্তশিং অমসুং ওফিসিয়েলশিংনা মখা তানা নকশিন্নবা তৌথোক-তাশিন তৌবদা য়ানখি। প্রধান মন্ত্রীনা প্রধান মন্ত্রী ওলী অমসুং নেপালগী প্রজাশিংগী হকশেল অমসুং য়াইফনবগীদমক য়াইফ-পাউজেল পীখি।
জিসাত-২৯ সেতিলইৎ পুবা জি.এস.এল.ভি. এম.কে. III-দি ২ মাই পাক্না থাগৎখিবদা প্রধান মন্ত্রীনা ইসরোগী সাইন্তিস্তশিং থাগৎখ্রে

জিসাত-২৯ সেতিলইৎ পুবা জি.এস.এল.ভি. এম.কে. III-দি ২ মাইপাক্না থাগৎখিবদা প্রধান মন্ত্রী নরেন্দ্র মোদীনা ইসরোগী সাইন্তিস্তশিংবু থাগৎখ্রে। “জিসাত-২৯ সেতিলইৎ পুবা জি.এস.এল.ভি. এম.কে. III-দি২ মাইপাক্না থাগৎখিবদা ঐখোয়গী সাইন্তিস্তশিংবু ঐনা থম্মোয় শেংনা থাগৎচরি। শরুক অনি মাই পাকপা অসিনা ভারতকী লোঞ্চ ভেহিকল অমনা খ্বাইগী লুম্বা সেতিলইৎ, ওর্বিৎতা থম্বগী অনৌবা রিকোর্দ অমা থম্লে। সেতিলইৎ অদুনা ঐখোয়গী লৈবাক্কী মনুং হুনজিনবা মফমশিংদা ই-পাউ অমসুং ইন্তরনেৎকী খুদোংচাবশিং ফংহল্লগনি” হায়না প্রধান মন্ত্রীনা হায়খি।
পি.এম.না এপ্রিল ১২দা গুজরাতকী অদালজতা লৈবা শ্রী অন্নপুর্নধামগী হোস্তেল অমসুং এজুকেসন কম্প্লেক্স শঙ্গাগদৌরি

প্রধান মন্ত্রী শ্রী নরেন্দ্র মোদীনা এপ্রিল ১২গী অয়ুক্কী পুং ১১ তাবা মতমদা ভিদিও কনফরেন্সকী খুত্থাংদা গুজরাতকী অদালজতা লৈবা শ্রী অন্নপুর্নধম ত্রস্তকী হোস্তেল অমসুং এজুকেসন কমপ্লেক্স শঙ্গাগনি। প্রধান মন্ত্রীনা থৌরম অসিদা জনসহায়ক ত্রস্তকী হিরামনি আরোগ্যধামগী ভুমিপুজনসু পাঙথোক্কনি। হোস্তেল অমসুং এজুকেসন কম্প্লেক্স অসিগী মনুংদা মহৈরোয় ৬০০কী কা ১৫০গা লোয়ননা লোজিং অমসুং বোর্দিংগী খুদোংচাবা ফংহল্লি। অতোপ্পা ফেসিলিতীশিংগী মনুংদা জি.পি.এস.সি.গী ত্রেনিং সেন্তর, য়ু.পি.এস.সি. একজামশিং, ই-লাইব্রেরী, কনফরেন্স রুম, স্পোর্তস রুমশিং পীবা অমসুং তি.ভি. রুম অমসুং মহৈরোয়শিংগী প্রাইমরী হেল্থ ফেসিলিতিশিং য়াওরি। জনসাহয়ক ত্রস্ত অসিনা হিরামনি অরোগ্য ধাম শেমগৎকনি। মসিদা অমুক্তংদা মীওই ১৪ দাইলাইসিস তৌবা য়াবগী ফেসিলিতী, পুং ২৮ ঈ ফংহনবা ব্লদ বেঙ্ক, পুং ২৪ হাংবা মেদিকেল স্তোর, মতমগা চুনরবা পেথোলোজী লেবোরেতরী অমসুং হেল্থ চেক অপশিংগী অফবা মখলগী খুৎলাইশিং য়াওনা খ্বাইদগী নৌবা মেদিকেল ফেসিলিতীশিং লৈগনি। মসিদা অয়ুর্বেদ, হোমিওপেথী, এক্যুপঙ্কচর, য়োগ থেরাপীনচিংবা এদভান্স ওইরবা ফেসিলিতীশিংগা লোয়ননা দে-ক্যের সেন্তর অমা লৈগনি। মসিনা ফর্স্ত এদ ত্রেনিং, তেক্নিসিয়ন ত্রেনিং অমসুং দোক্তর ত্রেনিংগী ফেসিলিতীশিং ফংহনগনি।
প্রধান মন্ত্রীনা কাশি ভিদবত পরিশদকী প্রেজিদেন্ত প্রোফ রাম য়াত্না শুক্লানা লৈখিদবদা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা কাশি ভিদবত পরিশদকী প্রেজিদেন্ত প্রোফ রাম য়াত্না শুক্লানা লৈখিদবদা অৱাবা ফোংদোকখ্রে। প্রোফেসর শুক্লানা লৈখিদবসি একাদেমক, স্পিরিচুএল অমসুং কলচরেলগী তাইবংদা মেনশিনবা য়াররোইদবা মাঙজবনি হায়না প্রধান মন্ত্রীনা ফোংদোকখি। প্রধান মন্ত্রীনা ত্বীৎ তৌখিঃ “কাশি ভিদবত পরিশদকী প্রেজিদেন্ত প্রোফেসর রাময়াত্না শুক্লানা লৈখিদবসি একাদেমক, স্পিরিচুএল অমসুং কলচরেলগী তাইবংদা মেনশিনবা য়াররোইদবা মাঙজবনি। মহাক্না সংস্কৃত লোন অমসুং ত্রেদিসনেল স্কৃপ্তচরশিংবু ঙাক্তুনা থম্নবা মরুওইবা থৌদাং কয়া লৌরম্মি। অসিগুম্বা অৱাবা মীকুপ অসিদা মহাক্কী ইমুং মনুংগী অৱাবদা শরুক য়াজরি। ওম শান্তি!”
ধর্ম চক্র নুমিত্তা পি.এম.না ৱা ঙাংখ্রে

প্রধান মন্ত্রী শ্রী নরেন্দ্র মোদীনা ঙসি ধর্ম চক্র নুমিৎ হৌদোকপগী থৌরমদা ভিদিওদা ৱারোল অমা থমখ্রে। ইন্তর্নেস্নেল বুদ্ধিস্ত কনফিদরেসন্না ভারত লৈঙাক্কী কলচর মন্ত্রালয়গী মিৎয়েং মখাদা অসর পুর্নিমাবু জুলাই ২, ২০২০দা ধর্ম চক্র নুমিৎ হায়না পাঙথোক্লি। থৌরম অসি হৌজিক্না য়ু.পি.গী ভরানসি মনাক্তা লৈবা সর্নাথ হায়রিবা দিয়র পার্কতা মহাক্কী অহানবা মশাগী ওইজবা থাদোক্লবা তুংইল্লোয় মঙাদা গৌতম বুদ্ধনা পীখিবা অহানবা পাউতাক ৱারোল নীংশিংদুনা পাঙথোকপনি। নুমিৎ অসিবু মালেম পুমবদা লৈরিবা বুদ্ধিস্তশিংনা ধর্ম চক্র পর্বত্তন নৎত্রগা “ধর্মগী কাংখোং উংলকপা” নুমিৎ হায়না পাঙথোক্নরি। প্রধান মন্ত্রীনা গুরু পুর্নিমা হায়নসু খঙনবা অসধ পুর্নিমাগী য়াইফ পাউজেল পীখি অমদি লোর্দ বুদ্ধদা শ্রদ্ধাঞ্জলি কৎখি। মোঙ্গোলিয়া লৈঙাক্তা মোঙ্গোলিয়ন কঞ্জুরগী কোপীশিং খুদোল তমখিবগীদমক্তসু মহাক্না নুংঙাইবা ফোংদোকখি। প্রধান মন্ত্রীনা লোর্দ বুদ্ধনা তাক্লমবা ৱাফমশিং অমদি খুন্নাই অমদি লৈবাক কয়া নুংঙাই য়াইফনা লৈনবগী পাম্বৈ তাকপা লম্বী নীপানগী মতাংদা ৱাফমশিং থমখি। বুদ্ধিজম্না মীওইবা, নুপী, লায়রববু ইকায়খুম্ননবা, ইং তপ্পা অমদি অহিংসাগী মতাংদা তাক্লমবা ৱাফমশিং অমদি তাক্লম্লিবা ৱাফমশিংসিনা তুং কোইনা লৈগদবা মালেমগী মতাংদা করি হায়রিবনো হায়বগী মতাংদসু ৱাফম কয়া থমখি। প্রধান মন্ত্রীনা হায়খিবদা লোর্দ বুদ্ধনা নীংজবা অমদি পান্দমগী মতাংদা ৱাফম কয়া হায়রম্মি অমদি অনি অসিগী মরক্তা লৈনবা মরীবু উরম্মি। মহাক্না ২১শুবা চহিচা অসিগীদমক্তা নীংজবশিং অমদি নীংজরিবশিং অসি নহা ওইবগী ইফুত্তগী হৌরকপনি হায়বা ৱাফম থমখি। হৈ শিংলবা নহাশিংনা মালেমগী সমস্যাশিংগী পাম্বৈ থিরিবা খ্বাইদগী চাউবা স্তার্ত-অপ ইকোসিস্তেম ভারত্তা লৈ হায়না মহাক্না হায়খি। প্রধান মন্ত্রীনা হায়খিবদা মালেম অসিনা ঙসি অচৌবা শিংনবা অমা মায়োক্নরি, মসিগী তুং কোইবা পাম্বৈদি লোর্দ বুদ্ধগী ৱাখল্লোনদগী লাকপা ঙমগনি। মহাক্না বুদ্ধিস্ত নাৎকী মফমশিংগা মীয়ামগা হেন্না নকশিন্নহনবা অমদি হায়রিবা মফমশিংসিদা চত্থোক চৎশিনগী পাম্বৈ ফগৎহনবা মথৌ তাবগী মতাংদা ৱাফমশিং ফোংদোকখি। লাইনীংবশিং অমদি লমকোয়বশিং চত্থোক চৎশিনগী ফীভম ফগৎহনগদবদা অমদি মফমদুগী শেন্মিৎলোন ফগৎহনগদবা মওংদা য়ু.পি.গী কুশিনগর এয়রপোর্তপু মালেমগী এয়রপোর্ত ওইনা লাউথোকখিবা কুইদ্রিবা কেবিনেতকী ৱারেপকী মতাংদসু মহাক্না পনখি।
পি.এম.না রাজমাতা বিজয়া রাজে সিন্ধীয়া জীবু মহাক্কী মপোক নুমিৎতা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা রাজমাতা বিজয়া রাজে সিন্ধীয়া জীবু মহাক্কী মপোক নুমিৎতা ইকাই খুম্নবা উৎখ্রে। ত্বীত অমদা, প্রধান মন্ত্রীনা হায়খি; “রাজমাতা বিজয়া রাজে সিন্ধীয়া জীবু মহাক্কী মপোক নুমিৎতা ইকাই খুম্নবা উৎচরি। মহাক্না মহাক্কী পুন্সি পুম্বা জন ধন সেবাদা কত্থোকখি। মহাক থম্মোয় চাউবী অমসুং থৌজাল হৈবী ওইখি। বি.জে.পি. অসি পার্তী অমা ওইনা মীয়াম্না থাজবা থম্বিরিবা অসি, ঐখোয়না রাজমাতাগুম্বা মীয়ামগীদমক থবক তৌবিখিবা অমসুং পার্তীবু মপাঙ্গল কনখৎনবা হোৎনবিখিবা থৱায় য়াওবী অমা লৈবননি”।
প্রধান মন্ত্রীনা মে ২৯, ২০২২দা শন্দোক্কদবা মন কী বাতকী ইনপুত পীরক্নবা মীয়ামদা হায়খ্রে

প্রধান মন্ত্রী, শ্রী নরেন্দ্র মোদীনা মে ২৯, ২০২২দা শন্দোক্কদবা মন কী বাতকী ইনপুত পীরক্নবা মীয়ামদা হায়খ্রে। প্রধান মন্ত্রীনা মহাক্কী ত্বীত অমদা অসুম্না হায়খিঃ “ঐহাক্না অদোম খুদিংগী মফমদা মে ২৯দা পাংথোক্কদবা হন্দক্কী থাগী #MannKiBaatকা মরী লৈননা ইনপুত পীরক্নবা হায়জরি। ঐহাক্না নামো এপ অমসুং মাইগোবতা অদোমগী কম্মেন্ত পানবা ঙাইরি। অদোম্না ইশাগী ৱারোলবু ১৮০০-১১-৭৮০০দা রেকোর্দ তৌবসু য়াগনি”।
মমাঙ থাগী মন কি বাত্তা য়ুম্ফম ওইবা লাইরিক অমা পি.এম.না সেয়র তৌরক্লি

প্রধান মন্ত্রী শ্রী নরেন্দ্র মোদীনা মমাঙ থাগী মন কি বাত তাঙ্কক্তা য়ুম্ফম ওইবা থৌরম অদুদা খন্নখিবা হীরমশিংগী মতাঙদা নুংঙাইরবা ৱারেংশিং য়াওবা লাইরিক মচা অমা মীয়ামদা লান্থোকখ্রে‍। প্রধান মন্ত্রীনা ত্বীত তৌরকখিবদা; “মথং চয়োলগী #MannKiBaat থৌরমগীদমক ঐনা মশিং য়াম্লবা ৱাফম কয়া ফংলি‍। মশিং য়াম্লবা নহারোলশিংনা মখোয়গী ৱাখল্লোন ফোঙদোক্নরকপা উবদা নুংঙাইবা ফাওই‍। মমাঙ থাগী তাঙ্কক্তা খন্নখিবা হীরমশিংগী মতাঙদা নুংঙাইরবা ৱারেং কয়া য়াওবা লাইরিক মচা অমা মসিদা লৈজরে‍। http://davp.nic.in/ebook/mkbhin2022/index.html"
হৌখিবা থা ৬কী মনুংদা লৌখিবা ৱারেপশিংনা ভারতমচা ক্রোর ১৩০গী পুন্সিশিংদা থৌনা হাপখি : প্রধান মন্ত্রী

প্রধান মন্ত্রী নরেন্দ্র মোদীনা হায়রি হৌখিবা থা ৬কী মনুংদা লৌখিবা ৱারেপশিংনা ভারতমচা ক্রোর ১৩০গী পুন্সিশিংদা থৌনা হাপখি। মহাক্না হায়খি ‘সবকা সাথ, সবকা বিকাস, সবকা বিশ্বাস’ হায়বা পান্দম অসিনা ইথিল পীদুনা অমসুং ভারতমচা ক্রোর ১৩০গী থৌজালগা লোয়ন্না ভারত চাউখৎনবা অমসুং ভারতমচা ক্রোর ১৩০গী পুন্সি মহিং ফগৎহন্নবা সরকার অসিনা মখা তানা থবক পায়খৎলি। মহাক্না হায়খি হৌখিবা থা ৬কী মনুংদা সরকারনা ৱারেপ কয়া লৌদুনা মখা তানা চাউখৎহল্লে, খুন্নাইদা থৌনা পীবা হেনগৎহল্লে অমসুং ভারতকী অপুনবগী শক্তম ফগৎলে। মহাক্না হায়খি লাক্কদৌরিবা মতম অসিদা থবক হেন্না পায়খৎনবা ঐখোয়দা ইথিল পীরে, মরম অদুনা ঐখোয়না নুংঙাই য়াইফবা অমসুং চাউখৎপা অনৌবা ভারত অমা শেম্ল।
:মৈধ্য প্রদেসকী সাতনাদা লম্বীগী খুদোংথিবা থৌদোক্তা  মীওই কয়া লৈখিদবদা প্রধান মন্ত্রীনা অৱাবা ফোঙদোক্লি ।

মৈধ্য প্রদেসকী সাতনাদা লম্বীগী খুদোংথিবা থৌদোক্তা মীওই কয়া লৈখিদবদা প্রধান মন্ত্রী নরেন্দ্র মোদীনা অৱাবা ফোঙদোক্লি । প্রধান মন্ত্রীনা হায়খি, মৈধ্য প্রদেসকী সাতনাদা লম্বীগী খুদোংথিবাথোকপা অসিদাথম্মোয় শোক্না অৱাবা ফাউই । অসিগুম্বা অৱাবা তারবা মতমদা খুদোংথিবা নংলবা ইমুংগী মীওইশিংগী অৱাবদা শরুক য়ারি । খুদোংথিবা অদুদা শোক্লবশিং অদু ফগৎলক্নবা ঐনা থৌনিজরি ।
পেরালিম্পিক্স গেম্সতা সিঙ্গরাজ অধানানা শুতিংদা ব্রোঞ্জ মেদল লৌখিবদা পি.এম.না হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা তোকিওদা পাংথোকখিবা পেরালিম্পিক্স গেম্সতা সিঙ্গরাজ অধানানা শুতিংদা ব্রোঞ্জ মেদল লৌখিবদা হরাওবা ফোংদোকখ্রে। ত্বীত অমদা প্রধান মন্ত্রী হায়খি; “সিঙ্গরাজ অধানানা মমাংদা অমুক্তা শান্নখিদ্রিবা মওং উৎখি! ভারতকী হৈ-শিংলবা শুতরনা ময়াম্না তান্নরিবা ব্রোঞ্জ মেদল পুরক্লি। মহাক্না য়াম্না কন্না হোৎনখি অমসুং অমসুং য়াম্না ফজনা মায় পাকখি। মহাক্কীদমক হরাওবা ফোংদোকচরি অমসুং তুংগী হোৎনরকপা কয়াদা খ্বায়দগী অহেনবা পুরক্নবা য়াইফ পাউজেল পীজরি। Paralympics #Praise4Para”।
প্রধান মন্ত্রীনা ইন্দিয়ন সিনেমাগী নেস্নেল ম্যুজিয়ম শঙ্গাখ্রে

প্রধান মন্ত্রী শ্রী নরেন্দ্র মোদীনা ঙসি মুম্বাইদা ইন্দিয়ন সিনেমাগী নেস্নেল ম্যুজিয়মগী অনৌবা বিলদিং শঙ্গাখ্রে। থৌরম অদুদা মহারাস্ত্রাগী রাজ্যপাল শ্রী সি. বিদ্যাসাগর রাও, মহারাস্ত্রাগী মুখ্য মন্ত্রী শ্রী দেবেন্দ্রা ফদনাবিস, কেন্দ্রগী রাজ্য মন্ত্রী শ্রী রামদাস অথাৱালে অমদি কেন্দ্রগী রাজ্য মন্ত্রী কর্নেল রাজ্যবর্ধন রাথোর (রিতয়ার্দ)না অতোপ্পা শক্নাইরবশিংগা লোয়ননা শরুক য়াখি। মহাক্কী ৱারোলদা প্রধান মন্ত্রীনা হায়খি মদুদি ইন্দিয়ন সিনেমাগী নেস্নেল ম্যুজিয়মনা নহা ওইরিবা জেনরেসনবু ইন্দিয়ন সিনেমাগী মরমদা খংনবা অমসুং তমনবা অঙকপা খুদোংচাবা অমা পীরগনি। ম্যুজিয়ম অসিনা ইন্দিয়ন ইন্তরতেনমেন্ত ইন্দস্ত্রীগী পুৱারিগা লোয়ননা তোঙান তোঙানবা ফিল্ম পর্সোনেলিতীশিংগী স্ত্রগলগী ৱারীশিংগী মরমদা অকুপ্পা ইনফোর্মেশন ফংহল্লগনি হায়না মহাক্না মখা তাখি। ফিল্ম অমসুং সোসাইতী অসি অমনা অমগী মমিনি হায়না ফোংদোক্লদুনা প্রধান মন্ত্রীনা হায়খি মদুদি সমাজদা থোক্লি উরিবা পুম্নমক স্ক্রিনদা সিনেমাশিংনা উত্থোক্লি অমদি ফিল্মশিংদা তারিবা মমিশিং অদুসু সমাজদা মমি তারি। প্রধান মন্ত্রীনা মহাক্কী ৱারোলদা ইন্দিয়ন সিনেমানা মালেমগী থাক্তা য়ৌরিবা অদু ফোংদোকখি। মসিগী মনুং চন্না ভারতকী ইশৈশিং শকপা ঙম্বা অদুগুম্বা তোঙান তোঙানবা মালেমগী লুচিংবশিংগা লোয়ননা মহাক্না উনখিবা অদু পনখি। মহাক্না ফিল্মগী ইচিল ইনাওশিংবু নহা ওইরিবা জেনরেসনগী ৱাখলনা শাগৎলিবশিংবু কেপচর তৌরিবা অদুগুম্লবা করেক্তরশিং শেমগৎপগীদমক য়াইফ পাওজেল পীখি। অসিগুম্লবা করেক্তরশিংগী ওইবা গ্লোবেল অপিলনা মরম ওইদুনা ভারতকী নহাশিংনা হৌজিক্তি বেতমেনদা ঙাওজবতা নত্তনা বহুবলিদসু ঙাওজরে হায়না মহাক্না ফোংদোকখি। প্রধান মন্ত্রীনা হায়খি মদুদি ইন্দিয়ন সিনেমানা ভারতকী সোফত পৱার, মসিগী থাজনীংঙাই ওইবা মওং অমসুং মালেম পুম্বদা ব্রান্দ ইন্দিয়া শেমগৎ শাগৎপা হেঙ্গৎহনবদা অচৌবা থৌদাং অমা লৌরি। সিনেমাগী থোংদা হৌজিক্তি সেনিতেসন, নুপীদা শক্তি শিন্নবা, শান্ন-খোৎনবা অসিনচিংবা মরুওইবা সোসিয়েল ইশুশিং মীয়ামগী মফমদা য়ৌহল্লে হায়না মহাক্না হায়খি। সিনেমানা নেসন বিলদিং অমসুং এক ভারত শ্রেস্থ ভারতকী ফীলিং হেঙ্গৎহনবদা মরুওইবা থৌদাং অমা লৌরি। প্রধান মন্ত্রীনা হায়খি মদুদি ফিল্ম ইন্দস্ত্রীনা লৈবাক অসিদা তিরিজম চাওখৎহনবদা অচৌবা থৌদাং লৌরি। লৈবাক অসিগী তোঙান তোঙানবা মফমশিংদা ফিল্ম শুতিংগীদমক অয়াবা লৌনবগীদমক সিঙ্গল ৱিন্দো ক্লিয়ারেন্স সিস্তেম অমা থমদুনা ইজ ওফ ফিল্মিংগী খুদোংচাবা ফংহন্নবা সরকার অসিনা থবক তৌরি হায়না মহাক্না ফোংদোকখি। ফিল্ম পাইরেসীগী প্রোব্লেম য়েংশিন্নবা সিনেমাতোগ্রাফ এক্ত ১৯৫২ এমেন্দ তৌনবা সরকারনা থবক তৌরি হায়না প্রধান মন্ত্রীনা ফোংদোকখি। সরকার অসিনা এনিমেসন, ভিজুয়েল এফেক্তস, গেমিং অমসুং কোমিক্সকীদমক নেস্নেল সেন্তর ফোর এক্সেলেন্স অমা লিংখৎনবগী মায়কৈদসু থবক তৌরি হায়না প্রধান মন্ত্রীনা ফোংদোকখি। মহাক্না দাবোস সম্মিতকা মান্নবা মওংদা গ্লোবেল ফিল্ম সম্মিতকী ৱাখল্লোনসু পুথোকখি মদুনা ইন্দিয়ন সিনেমাগীদমক মার্কেৎ হেঙ্গৎহনবদা মীৎয়েং থমগনি।
ইন্দো-পেসিফিক ইকোনোমিক ফ্রেমৱার্ক লাউথোকপা মতমদা প্রধান মন্ত্রী, শ্রী নরেন্দ্র মোদীনা থমখিবা ৱাফম

প্রেসিদেন্ত বাইদেন অমসুং প্রেসিদেন্ত কিশিদা ঐখোয়গী লুচিংবা পুম্নমক ভর্চুৱলগী ওইবা পাম্বৈগী খুত্থাংদা কনেক্ত তৌরি এক্সেলেন্সীশিং, ঙসিগী য়াম্না মরু ওইবা থৌরম অসিদা নখোয় পুম্নমক্কা মরী লৈনবা অসি ঐহাক য়াম্না নুংঙাইবা ফাওই। ইন্দো-পেসিফিক ইকোনোমিক ফ্রেমৱার্ক অসি রিজন অসিবু গ্লোবল ইকোনোমিক গ্রোথ ইঞ্জিন আমা ওইনা ওইহন্নবগী ঐখোয় পুল্লপকী ওইবা অনিংবা – অপাম্বা অদুগী দেক্লেরেশন্নি। ঐহাক্না প্রেসিদেন্ত বাইদেনবু মসিগী য়াম্না মরু ওইবা অনৌবা খোংথাং অসিগীদমক্তা থাগৎপা ফোংদোক্লি। ইন্দো-পেসিফিক রিজন অসি মেন্যুফেকচরিং, ইকোনোমিক এক্তিবিতী, গ্লোবল ত্রেদ অমসুং ইনভেস্তমেন্তকী সেন্তরনি। ভারতনা চহি চা কয়াদগী ইন্দি-পেসিফিককী ত্রেদ ফ্লোশিং অদুগী য়াম্না মরু ওইবা সেন্তর অমা ওইদুনা লাক্লি হায়রিবা ৱাফম অসি পুৱারীনা শাখিনি। পনবা য়াবা অমনা মালেম অসিগী খ্বাইদগী লিরবা কমর্সিয়েল পোর্ত অসি ভারতকী গুজরাত রাজ্যদা ঐহাক্কী পোক্নফম লমদম লোথলদা ওইখি। মরম অদুনা রিজন অসিগী ইকোনোমিক এলেঞ্জশিং অদুগীদমক্তা ময়ামগা মান্নবা অমসুং ক্রিয়েতিব ওইবা সোল্যুশনশিং থিবা হায়বসি য়াম্না তঙাইফদে। এক্সলেন্সীশিং, ভারতনা নখোয় ময়ামগা পুন্না ইনক্লুসিব অমসুং ফ্লেক্সিবল ওইবা ইন্দো-পেসিফিক ইকোনোমিক ফ্রেমৱার্ক অমা শেম্বদা পুন্না থবক তৌমিন্নগনি। তুং কোইনা চৎকদবা সপ্লাই চেনশিংগী মরু ওইবা য়ুম্বিরেল অহুম: ত্রস্ত, ত্রান্সপরেন্সী অমসুং তাইম্লিনেস হায়রিবা অসি লৈগদবনি হায়না ঐহাক্না থাজৈ। মসিগী ফ্রেমৱার্ক অসিনা মসিগী য়ুম্বিরে অহুম অসিবু হেন্না মপাঙ্গল কনখৎহল্লগনি, অমসুং ইন্দো-পেসিফিক রিজনদা চাউখৎ-থৌরাং, শান্তি অমসুং নুংঙাই-য়াইফবা পুরক্নবগীদমক্তা লম্বি শেম্লগনি হায়না ঐহাক্না থাজৈ। নখোয়বু হন্না-হন্না থাগৎচরি।
গন্ধারা গুরীগী ত্রেলর ফোঙবদা পি.এম.না য়াইফ-পাউজেল পীরক্লি

প্রাধান মন্ত্রী, শ্রী নরেন্দ্র মোদীনা লৈখিদ্রবা কন্নারা এক্তর পুনীৎ রাজকুমারগা নক্নবা মরী লৈবা কর্নাতকাগী মহৌশাগী ফজবা অমদি অকোয়বগী ফীভম ঙাক শেনবগী থৌওংদা কত্থোকপা প্রোজেক্ত অমা ওইনা পুথোক্লিবা গন্ধারা গুরীগী ত্রেলর ফোঙবদা য়াইফ-পাউজেল পীখ্রে‍। লৈখিদ্রবা পুনীৎ রাজকুমারনা মালেমগী মীওই মিলিয়ন কয়াগী থম্মোয়নুংদা হিংদুনা লৈরি হায়বা ৱাফম প্রধান মন্ত্রীনা ফোঙদোকখি‍। লৈখিদ্রবা কন্নারা এক্তর পুনীৎ রাজকুমারগী লোয়নবী অস্বিনী পুনীৎ রাজকুমারগী ত্বীত অমা ক্বোৎ তৌরদুনা, প্রধান মন্ত্রীনা ত্বীত তৌরকখি; “অপ্পুনা মালেমগী মীওই মিলিয়ন কয়াগী থম্মোয়নুংদা হিংদুনা লৈরি‍। মহাক হৈ-শিংবা, মতিং য়াম্না লৈবা অমদি ময়ামদগী তোপ তোপ্পা হৈথোই শিংথোইবগী মতিক চেনবা মীওই অমা ওইরম্মী‍। গন্ধারা গুরী মহৌশা লাইরেম্বীগী মফমদা, কর্নাতকাগী মহৌশাগী ফজবা অমদি অকোয়বগী ফীভম ঙাক শেনবগী থৌওংদা কত্থোক্লবা অমনি‍। মসিগীদমক ঐনা য়াইফ-পাউজেল পীজরি‍।”
পি.এম.না তিরুৱল্লৱর নুমিত্তা য়াম্না ফাওরবা তিরুৱল্লুৱরদা ইকাইখুম্নবা উৎখ্রে

প্রধান মন্ত্রী, শ্রী নরেন্দ্র মোদীনা তিরুৱল্লুৱর নুমিত্তা য়াম্না ফাওরবা তিরুৱল্লবরদা ইকাইখুম্নবা উৎখ্রে। ত্বীত অমদা, প্রধান মন্ত্রীনা হায়খি; “তিরুৱল্লুৱর নুমিত্তা, ঐহাক্না য়াম্না ফাওরবা তিরুৱল্লুৱরবু ইকাইখুম্নবা উৎলি। মহাক্কী ৱাখল্লোনশিং অদু ৱাখল-লৌশিং পী অমসুং প্রক্তিকেল ওই… মখোয়শিং অদু মখোয়গী দাইভর্স নেচর অমসুং ইন্তেলেকচুৱেল দেপ্তকীদমক্তা ময়াদগী তোপ-তোপ্না লৈ। ঐনা মমাং চহিদা কন্যাকুমারিদা তিরুৱল্লুৱর মীতম অমসুং ৱিৱেকানন্দ রোক মেমোরিয়েলগী ভীদিও অমা নমখি, মদু ঐনা শিয়র তৌরি। https://t.co/B7JuOMLjRo”
পি.এম.না পি.এম.এন.আর.এফ.তগী নোংচুপ বেঙ্গলগী ঈশিং-ঈচাউনা মরম ওইদুনা লৈখিদ্রবশিংদা ক্ষেত্রিপুরন পীবদা অয়াবা পীখ্রে

প্রধান মন্ত্রী, শ্রী নরেন্দ্র মোদীনা নোংচুপ বেঙ্গলগী শরুকশিংদা ঈশিং-ঈচাউ থোকপনা মরম ওইদুনা লৈখিদ্রবশিংগী ইমুং-মনুংগী মীওইশিংদা লুপা লাখ ২গী ক্ষেত্রিপুরন পীগনি হায়না লাউথোকখ্রে। অশোক-অপন নংখ্রবশিংদসু মহাক্না লুপা ৫০,০০০ পীগনি হায়না লাউথোকখ্রে। পি.এম.ও.গী ত্বিত অমনা হায়খি, “নোংচুপ বেঙ্গলগী শরুকশিংদা ঈশিং-ঈচাউ থোকপনা মরম ওইদুনা লৈখিদ্রবশিংগী ইমুং-মনুংগী মীওইশিংদা লুপা লাখ ২-২গী ক্ষেত্রিপুরন পীরগনি। অশোক-অপন নংখ্রবশিংদা লুপা ৫০,০০০ পীরগনি।”
নবেম্বর ১৬তা প্রধান মন্ত্রীনা অহানবা ঔদিৎ দিবসকী ইভেন্ত মার্কিং সেলেব্রেসন্দা ৱা ঙাংগনি

নবেম্বর ১৬, ২০২১গী অয়ুক পুং ১০.৩০ তাবা মতমদা প্রধান মন্ত্রী শ্রী নরেন্দ্র মোদীনা সি.এ.জি.গী ওফিসতা অহানবা ঔদিৎ দিবসকী ইভেন্ত মার্কিংদা ৱা ঙাংগনি। থৌরম অদুদা প্রধান মন্ত্রীনা সর্দার ভল্লবভাই পতেলগী মীতমসু মায়খুম হাংদোক্কনি। সি.এ.জি. ইন্সতিত্যুসনগী পুৱারী ওইরবা হৌদোকখিবা অমসুং হৌখিবা চহি কয়াদা গোবর্নান্স, ত্রান্সপরেন্সী অমসুং একাউন্তেবিলিতীদা মসিগী থৌদাংবু সেলেব্রেৎ তৌনবগীদমক ঔদিৎ দিবস অসি পাংথোক্লি। থৌরম অসিদা ভারতকী সি.এ.জি.সু শরুক য়াগনি।
মখোয়গী মপোক নুমিৎতা প্রধান মন্ত্রীনা লোকমান্য বাল গঙ্গাধর তিলক অমসুং চন্দ্র সেখর অজাদকী মফমদা ইকায়খুম্নবা উৎখ্রে

মখোয়গী মপোক নুমিৎতা প্রধান মন্ত্রী শ্রী নরেন্দ্র মোদীনা লোকমান্য বাল গঙ্গাধর তিলক অমসুং চন্দ্র সেখর অজাদকী মফমদা ইকায়খুম্নবা উৎখ্রে। ত্বীৎ অমদা , প্রধান মন্ত্রীনা হায়, “ ভারত ইমাগী থৌনা ফরবা মপারী অনি লোকমান্য বাল গঙ্গাধর তিলক অমসুং চন্দ্র সেখর অজাদকী মপোক নুমিৎনা লাকপদা মখোয়গী মফমদা ইকায়খুম্নবা উৎচরি”।